พระเทพรัตนมุนี (สุรชัย สุรชโย)

พระเทพรัตนมุนี นามเดิม สุรชัย วิชชุกิจมงคล ฉายา สุรชโย เป็นพระราชาคณะชั้นเทพ ปัจจุบันดำรงตำแหน่งทางพระสังฆาธิการเป็น ผู้ช่วยเจ้าอาวาสพระอารามหลวง วัดสระเกศราชวรมหาวิหาร กรุงเทพมหานคร,ที่ปรึกษาเจ้าคณะภาค 12 (4 จังหวัด ปราจีนบุรี, นครนายก, ฉะเชิงเทรา, สระแก้ว)

ประวัติ 
พระเทพรัตนมุนี มีนามเดิมว่าสุรชัย วิชชุกิจมงคล ได้บรรพชา เป็นสามเณร ณ วัดสระเกศราชวรมหาวิหาร โดยมีสมเด็จพระพุฒาจารย์ (เกี่ยว อุปเสโณ) ครั้งดำรงสมณศักดิ์ที่ พระพรหมคุณาภรณ์ เป็นพระอุปัชฌาย์ จากนั้นสามเณรสุรชัยได้คอยปรนนิบัติรับใช้สมเด็จพระพุฒาจารย์ (เกี่ยว อุปเสโณ) และศึกษาพระธรรมวินัยควบคู่กันไปด้วย จนได้เข้าพิธีอุปสมบทเป็นพระภิกษุ เมื่อวันที่ 25 เมษายน พ.ศ.2521 ณ พัทธสีมาพระอุโบสถ วัดสระเกศราชวรมหาวิหาร โดยมีสมเด็จพระพุฒาจารย์ (เกี่ยว อุปเสโณ) เมื่อครั้งดำรงสมณศักดิ์ที่พระพรหมคุณาภรณ์ เป็นพระอุปัชฌาย์ ได้รับฉายาว่า "สุรชโย" 

หลังจากอุปสมบทก็ได้รับมอบหมายให้ดำรงตำแหน่งผู้ช่วยเจ้าอาวาสเจ้าอาวาสวัดสระเกศราชวรมหาวิหาร ดูแลงานปกครอง เคยดำรงตำแหน่งรองเจ้าคณะภาค 12 และเจ้าคณะภาค 12 ปัจจุบันดำรงตำแหน่งที่ปรึกษาเจ้าคณะภาค 12 ในขณะเดียวกันยังเป็นครูสอนพระปริยัติธรรม สำนักเรียนวัดสระเกศ เป็นกรรมการตรวจนักธรรมสนามหลวง ปัจจุบันพระเทพรัตนมุนี (สุรชัย สุรชโย) พำนักอยู่ที่คณะ 8 วัดสระเกศราชวรมหาวิหาร

การศึกษา/วิทยฐานะ
 สอบไล่ได้นักธรรมชั้นเอก สำนักงานแม่กองธรรมสนามหลวง
 สอบไล่ได้เปรียญธรรม 7 ประโยค สำนักงานแม่กองบาลีสนามหลวง

งานด้านการศึกษา
 พ.ศ. 2558-2565 จัดการศึกษาพระปริยัติธรรมแผนกธรรม-แผนกบาลี,โรงเรียนพระปริยัติธรรมแผนกสามัญศึกษา ของเขตปกครองคณะสงฆ์ภาค12 ฝ่ายมหานิกาย ในฐานะเจ้าคณะภาค12 (4 จังหวัด ปราจีนบุรี, นครนายก, ฉะเชิงเทรา, สระแก้ว)
 พ.ศ. 2562-2565 เป็นเจ้าสำนักเรียนวัดสระเกศราชวรมหาวิหาร (นักธรรม-ธรรมศึกษา,บาลี-บาลีศึกษา)

ปริญญากิตติมศักดิ์ที่ได้รับการถวาย 
 พ.ศ. 2534  พุทธศาสตรบัณฑิตกิตติมศักดิ์ (ปริญญาตรีกิตติมศักดิ์) สาขาพุทธศาสตร์ สภามหาวิทยาลัยมหาจุฬาลงกรณราชวิทยาลัย

สมณศักดิ์ 
 พ.ศ. 2540 ได้รับการแต่งตั้งให้ดำรงสมณศักดิ์ฐานานุกรม ในฐานานุศักดิ์ราชทินนามที่ พระครูปลัดสัมพิพัฒนธุตาจารย์ ฐานานุกรมสมเด็จพระราชาคณะ ในสมเด็จพระพุฒาจารย์ (เกี่ยว อุปเสโณ)
 พ.ศ. 2544 ได้รับพระราชทานตั้งสมณศักดิ์ขึ้น เป็นพระราชาคณะชั้นสามัญเปรียญ ที่ พระปัญญาวชิราภรณ์,(สป.)
 พ.ศ. 2549 ได้รับพระราชทานตั้งสมณศักดิ์ขึ้น เป็นพระราชาคณะชั้นราช ที่ พระราชปัญญาโสภณ ตรีปิฎกวราลงกรณ์ มหาคณิสสร บวรสังฆาราม คามวาสี
 พ.ศ. 2557 ได้รับพระราชทานตั้งสมณศักดิ์ขึ้น เป็นพระราชาคณะชั้นเทพ ที่ พระเทพรัตนมุนี ศรีศาสนกิจสุนทร ตรีปิฎกวราลงกรณ์ มหาคณิสสร บวรสังฆาราม คามวาสี

ตำแหน่งการปกครองคณะสงฆ์ 
 เป็นผู้ช่วยเจ้าอาวาสพระอารามหลวง วัดสระเกศราชวรมหาวิหาร กรุงเทพมหานคร
 พ.ศ. 2553 - 2558 เป็นรองเจ้าคณะภาค 12 (4 จังหวัด ปราจีนบุรี, นครนายก, ฉะเชิงเทรา, สระแก้ว)
 พ.ศ. 2558 - 2561 เป็นเจ้าคณะภาค 12 (4 จังหวัด ปราจีนบุรี, นครนายก, ฉะเชิงเทรา, สระแก้ว)
 พ.ศ. 2561 - 2565 เป็นผู้รักษาการแทนเจ้าคณะภาค 12 (4 จังหวัด ปราจีนบุรี, นครนายก, ฉะเชิงเทรา, สระแก้ว)
 พ.ศ. 2562 - 2565 เป็นผู้รักษาการแทนเจ้าอาวาสวัดสระเกศราชวรมหาวิหาร กรุงเทพมหานคร 
 พ.ศ. 2564 เป็นผู้รักษาการแทนเจ้าอาวาสวัดโสธรวรารามวรวิหาร จังหวัดฉะเชิงเทรา
 พ.ศ. 2565 เป็นที่ปรึกษาเจ้าคณะภาค 12 (4 จังหวัด ปราจีนบุรี, นครนายก, ฉะเชิงเทรา, สระแก้ว)

อ้างอิง 

      

 

รัตนมุนี (สุรชัย สุรชโย
ภิกษุในสังกัดคณะสงฆ์มหานิกาย
เปรียญธรรม 7 ประโยค
เจ้าคณะภาค 12
เจ้าอาวาสวัดสระเกศราชวรมหาวิหาร
บุคคลจากคณะพุทธศาสตร์ มหาวิทยาลัยมหาจุฬาลงกรณราชวิทยาลัย
ผู้ได้รับปริญญากิตติมศักดิ์จากมหาวิทยาลัยเกษตรศาสตร์